Lucija Jukić, 3.B

Europski projekt "Idemo u Europu!" mi se jako svidio. Vidjela sam i naučila mnogo novih stvari. Novu tehniku izrade pramenova Cotton color, Baleage pramenove, naučili smo geometrijsko šišanje i drugačiji način izrade HTO-a. Naučili smo izrađivati valove na četku na puno lakši i jednostavniji način od onoga kako mi radimo, a na kraju ispada jako efektno. Nadam se da ću sve naučeno usavršiti do kraja i početi uspješno primjenjivati u svom budućem poslu. Jako puno sam vidjela i naučila i na organiziranoj praksi koju smo imali u salonima gdje smo naučili više nego na praksi u školi i u salonima u kojima smo na praksi u Zagrebu. No mentori su nas ipak hvalili i rekli da imamo dobre osnove, samo da trebamo puno raditi i vježbati i stalno se usavršavati kako bi postali što bolji u svom poslu. I da moramo stalno pratiti nove trendove.

Naši edukatori su bili jako pristupačni i simpatični. Najviše mi se svidjelo što su neumorno ponavljali i ponavljali dok nismo sve shvatili i što su s nama imali velikog strpljenja. Djelatnici u Evos frizerskim salonima su jako profesionalni, stručni i vrijedni, a u isto vrijeme nasmijani i opušteni. To mi je jako svidjelo i primijetila sam da postoji velika razlika u odnosu na rad u Zagrebu.

Zahvaljujem svima koji su mi omogućili odlazak na ovaj projekt i ovo nezaboravno iskustvo!